Legal Document

Category: 586

Text:
6. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 839 της 31/31 Δεκ. 1974 (ΦΕΚ Α΄ 378) Περί ρυθμίσεως θεμάτων αφορώντων εις την μεταφοράν του προσωπικού του δυνάμει του Ν.Δ. 48/1974 διαλυθέντος Ο.Κ.Θ.Ε. Έχοντες υπ’ όψει: 1.Το Ν.Δ. 175/1973 «περί Υπουργικού Συμβουλίου και Υπουργείων», ως ετροποποιήθη και συνεπληρώθη δια του Ν.Δ. 267/1974. 2.Τα άρθρ. 13 και 7 παρ. 1, 2 και 5 του Ν.Δ. 48/1974 «περί διαλύσεως του Ο.Κ.Θ.Ε. και επανασυστάσεως των συγχωνευθέντων εις αυτόν Ν.Π.Δ.Δ. 3.Την υπ’ αριθ. 24682/5.12.1974 απόφασιν του Πρωθυπουργού «περί καθορισμού αρμοδιοτήτων των Υπουργού και Υφυπουργών παρά τω Πρωθυπουργώ κλπ.» (ΦΕΚ 1275/Β/1974) και 4.Την υπ’ αριθ. 732/5.12.1974 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Πολιτισμού και Επιστημών, απεφασίσαμεν και διατάσσομεν: Άρθρ.1.-1.α)Τακτικοί υπάλληλοι, υπηρετούντες εις την Κεντρικήν Υπηρεσίαν του διαλυθέντος Ο.Κ.Θ.Ε. και μη προερχόμενοι εκ τινος των δια του Ν.Δ. 48/1974 επανασυνιστωμένων Ν.Π.Δ.Δ. εντάσσονται εις βαθμολογικώς αντιστοίχους κενάς οργανικάς θέσεις, της εις ην ανήκουν κατηγορίας, των νομικών τούτων προσώπων. Η τοιαύτη ένταξις πραγματοποιείται δι’ αποφάσεως του οικείου Υπηρεσιακού Συμβουλίου προκαλουμένης και εγκρινομένης υπό του Υπουργού Πολιτισμού και Επιστημών. β)Εάν δια τους κατά τα ανωτέρω εντασσομένους υπαλλήλους, δεν υφίστανται κεναί θέσεις  εις  τον   εις   ον   δέον  να  ενταγώσι  βαθμόν,  λογί(Αντί των σελ. 1080,15(γ) – 1080,202) Σελ. 1080,15(δ) Τεύχος 548-Σελ. 89 Οργανισμός Κρατικών Θεάτρων 31.Ξ.θ.6 ζονται ως κεναί θέσεις εις τον βαθμόν τούτον κεναί θέσεις ανωτέρου βαθμού της αυτής κατηγορίας. Μη υφισταμένων δε κενών θέσεων, ανωτέρου βαθμού, εις οιονδήποτε των εις α δέον να ενταγώσι Νομικών Προσώπων, διατηρούνται ως υπεράριθμοι, καταργουμένων των θέσεων ας κατέχουσι, άμα τη αποχωρήσει των εκ της Υπηρεσίας. 2.Ο επί θητεία υπηρετών εις τον διαλυθέντα Ο.Κ.Θ.Ε. Ειδικός Σύμβουλος δραματολογίου, εντάσσεται εις αντίστοιχον προς τον βαθμόν του θέσιν του Εθνικού Θεάτρου, δια το υπόλοιπον της θητείας του, κατά τας διατάξεις του παρόντος άρθρου. Άρθρ.2.-1.Υπάλληλοι των οποίων η ένταξις δεν καθίσταται εφικτή εις θέσεις της κατηγορίας και βαθμού εις ον ανήκουν, του νομικού προσώπου εξ ου προέρχονται ή παρ’ ω υπηρετούσι, δύνανται να ενταγώσιν εις τοιαύτας ετέρου των επανασυνιστωμένων δια του Ν.Δ. 48/1974 Ν.Π.Δ.Δ., άλλως διατηρούνται εν τω Ν.Π.Δ.Δ. ως υπεράριθμοι εν τη κατηγορία και βαθμώ καταργουμένων των θέσεων ας κατέχουσι άμα τη αποχωρήσει των εκ της Υπηρεσίας. 2.Η κατά τα ανωτέρω ένταξις πραγματοποιείται κατά τα εν άρθρ. 1 παρ. 1 εδάφ. α΄ του παρόντος οριζόμενα. Σελ. 1080,16(δ) Τεύχος 548-Σελ. 90 31.Ξ.θ.6 Οργανισμός Κρατικών Θεάτρων